कहा- आपके पास सभी शक्तियां फिर राज्य में हिंसा क्यों हो रही
पश्चिम बंगाल में 8 जुलाई को पंचायत चुनाव के लिए वोटिंग होनी है। इससे दो दिन पहले 6 जुलाई को राज्यपाल सीवी आनंद बोस ने कहा कि राज्य के निर्वाचन आयुक्त राजीव सिन्हा अपनी जिम्मेदारी निभाने में विफल रहे हैं। Governor of Bengal said Election Commissioner failed to fulfill his responsibility
पश्चिम बंगाल में 8 जुलाई को पंचायत चुनाव के लिए वोटिंग होनी है। इससे दो दिन पहले 6 जुलाई को राज्यपाल सीवी आनंद बोस ने कहा कि राज्य के निर्वाचन आयुक्त राजीव सिन्हा अपनी जिम्मेदारी निभाने में विफल रहे हैं।
आपके पास सभी शक्तियां हैं, फिर भी राज्य में भीषण हिंसा क्यों हो रही है। अगर लोकतंत्र मर जाए तो कौन हत्यारा होगा? क्या चुनाव आयोग इसकी जिम्मेदारी लेगा?
एक प्रेस कॉन्फ्रेंस को दौरान राज्यपाल ने चुनाव आयुक्त से पूछा- क्या आप अपनी ड्यूटी करेंगे? चुनाव के दौरान आप लोगों की जान के संरक्षक हैं। आपके पास स्वतंत्र और निष्पक्ष चुनाव सुनिश्चित कराने की सभी शक्तियां हैं, फिर राज्य में हिंसा क्यों हो रही है।
राज्यपाल ने शेक्सपियर की एक लाइन का इस्तेमाल करते हुए कहा- चुनाव आयुक्त परिस्थिति देखकर कहते- Hell is empty... अभी भी समय है। लोग कह रहे हैं कि राज्य में सेंट्रल फोर्स तैनात करें। यह कोई मजाक नहीं है, लोगों को उनके मत का प्रयोग करने का अधिकार है। अगर आपके पास आंसू हैं तो अभी बहाइए। मौजूदा परिस्थिति को देखकर चुनाव को बुलेट प्रूफ बनाइए।
राज्यपाल ने राज्य में शांति के लिए समिति बनाई
बुधवार को बंगाल के राज्यपाल ने राज्य में चुनाव के चलते शांति और सामाजिक एकता बनाए रखने के लिए एक समिति बनाई है। राजभवन की ओर से एक बयान जारी कर बताया गया, कलकत्ता हाईकोर्ट के पूर्व चीफ जस्टिस सुभ्रो कमल मुखर्जी समिति की अध्यक्षता करेंगे।
यह समिति समाज में हिंसा के खतरे, छात्र समुदाय, आने वाली पीढ़ी और एजुकेशन सिस्टम को कैसे प्रभावित करेगी, इस बारे में अध्ययन करेगी।
बंगाल में 2 से 4 जुलाई तक हिंसा के 5 मामले 
